EkBass/fiwiki-20250220-pages-articles huggingface dataset:
Tunturinurmikka

Tunturinurmikka (Poa alpina) on nurmikoiden sukuun kuuluva matalakasvuinen heinä. Sitä viljellään nurmikkoheinänä, myös Suomessa. Luonnonvaraisena lajia tavataan Suomessa Lapissa ja Pohjois-Karjalassa. == Ulkonäkö ja koko == Tunturinurmikka on monivuotinen, mätästävä heinä, jonka korret kasvavat 15–30 senttimetriä korkeiksi. Kasvin tyvi on hieman sipulinmuotoiseksi turvonnut. Kukintona on 2–4 cm pitkä leveän kartiomainen ja tiheä röyhy. Tunturinurmikan tähkylät ovat 4,5–9 mm pitkiä ja niissä on kolmesta kuuteen kukkaa. Lajilla on muunnos (var. vivipara), jonka tähkylät ovat itusilmullisia. == Levinneisyys == Pohjoismaiden lisäksi sitä kasvaa Kuolan niemimaalla, Alpeilla ja Pohjois- Amerikassa. == Lähteet == == Aiheesta muualla == * Kasviatlas: Tunturinurmikan levinneisyys Suomessa. * Pinkka, Lajintuntemuksen oppimisympäristö: Tunturinurmikka (Poa alpina) * United States Department of Agriculture (USDA): Poa alpina * Flora of China: Poa alpina Luokka:Nurmikat Luokka:Viljelyskasvit
Lampaannata

Lampaannata (Festuca ovina) on natojen sukuun kuuluva tiheästi mätästävä heinälaji. Se on myös nurmiheinä, jota viljellään Suomessakin. == Ulkonäkö ja koko == Lampaannata kasvaa tuppaina. Sen lehdet ovat kapeat, kuin jäykkää karvaa. Se kukkii alkukesästä. Syksyllä lampaannatatuppaat ovat vaaleaa, melkein valkoista kortta, joka pysyy pitkään pystyssä.Ahonalku Kasvi on 15-40 cm korkea. Sillä on harmaanruskeat tyvitupet ja sen tähkylähaarat ovat siirottavia ja karheita. Lehdet ovat rihmamaisia, karheita ja väriltään harmaanvihreitä. Tähkylöiden väri vaihtelee vaaleanvihreästä punaruskeaan ja niissä on 3-6 kukkaa, joiden kukinta-aika on kesä- ja heinäkuussa. == Elinympäristö == Lampaannata pärjää hyvin kuivissa paikoissa. Se viihtyy hiekkapitoisessa maassa.Viherlandia == Lampaannata Suomessa == Suomessa lampaannata kasvaa koko maassa ja on erittäin yleinen heinä. Sen kasvupaikkoja luonnossa ovat kuivahkot niityt, kedot, kalliot, kuivat metsät, hietikot, letot ja tien- ja polunvarret. == Lähteet == == Aiheesta muualla == * Suomen Lajitietokeskus: Lampaannata (Festuca ovina) * Kasviatlas 2022: Lampaannadan (Festuca ovina) levinneisyys Suomessa. * Pinkka – Lajintuntemuksen oppimisympäristö: Lampaannata (Festuca ovina) * Valokki – Nettikasvio: Lampaannata (Festuca ovina) * United States Department of Agriculture (USDA): Festuca ovina * ITIS: Festuca ovina Luokka:Nadat Luokka:Nurmiheinät
Firebox Records

Firebox Records oli Seinäjoella vuonna 2001 perustettu levy-yhtiö, joka oli erikoistunut metallimusiikin julkaisemiseen. Yrityksen päämaja sijaitsee Kolilla, mutta kaikki toiminta tapahtui kolmen kumppanikeskuksen kautta Jyväskylässä, Unkarin Csongrádissa sekä Englannin Nottinghamissa.http://www.firebox.fi/store/?p=en.info.html Firebox Records lakkautti liiketoimintansa vuonna 2012. Yhtiöllä on ollut kolme alamerkkiä: Firedoom Music, Off Records sekä Roihu Records. == Yhtyeet == === Firebox Records === * Ahma * C.O.D. * Crowned with Black * Dark the Suns * Dauntless * Dead in the Water * Depressed Mode * The Eternal * Fall of the Leafe * Gloria Morti * Grave Flowers * Grendel * Helengard * InSomnius Dei * Kamara * Manitou * Mar de Grises * Minotauri * Mirzadeh * Misery Inc. * Necare * Plutonium Orange * Pressure Points * Rauta * SaraLee * Saturnus * Scent of Flesh * ShamRain * Spiritus Mortis * Stereochrist * Swallow the Sun * Throes of Dawn * Total Devastation * Until Death Overtakes Me * Wasara * Velvetcut * Withering * Wraith of the Ropes ==Lähteet== == Aiheesta muualla == *Firebox Records *Firebox Records MySpacessa *Firebox Metal Fest *Firebox Metal Fest MySpacessa Luokka:Suomalaiset metallimusiikin levy-yhtiöt Luokka:Black metal -levy-yhtiöt Luokka:Death metal -levy-yhtiöt
Studio Kekkonen

Studio Kekkonen on vuonna 2006 perustettu äänitysstudio Helsingin Vallilassa. Omistajat ja pääkäyttäjät ovat Mikko Raita, Janne Riionheimo ja Julius Mauranen. ==Studiossa työstettyjä äänitteitä== * Ana Johnsson: Little Angel * Apocalyptica: Eurovision laulukilpailun finaalin 2007 väliaikaohjelman miksaus, editointi ja rumpuäänitys * Bleak feat. Ana Johnsson & Kimmo Pohjonen: Fate (Jadesoturi-elokuvan tunnusävelmä) * Crumbland: In Your head * Tuomo: My Thing * Traffic Island * Vesa-Matti Loiri: Ivalo * Vesa-Matti Loiri: Inari * Vesa-Matti Loiri: Kasari * Deep Insight: New Day * Manna: Sister * Jason Muuttaa Taivaseen: Sopivaa hintaa * Natalja Podolskaja: Like Everybody Else * Kalle Ahola: Nämä päivät ovat meitä varten * Ari Koivunen: On the Top of the World * Vuk: The Plains * Kiki Pau: Let's Rock * Kiki Pau: White Mountain * Tuvalu: Tuvalu * Pooma: Persuader * Murmansk: Chinese locks * Murmansk: Eleven eyes to shade * Soma: Rakkaus on jättänyt Maan * Soma: Mä en usko Jeesukseen * Mesmer: The ghost of a tennis court * Risto Juhani: Luuranko * Lotta: It's about the feeling * Lotta: Blue Autumn * Janna: Right now * Janna: The makings of me * Joonatan Rautio Trio: Transition * Mamba: Kaipuun sanomat * Kim Herold: DrunkSoberLoveMusic * Astrid Swan: Better than wages * Cats on fire: Our Temperance Movement * Suvi Isotalo: Vapaa (ennen julkaisematon kappale ennen vuoden 2015 albumia Näin minusta tuli ihminen; osa "Kekkonen elää!" -studiolivesarjaa) * Suvi Isotalo: Vastarakastuneet (albumilta P.S. Maj’lle; osa "Kekkonen elää!" -studiolivesarjaa) == Lähteet == ==Aiheesta muualla== * Studio Kekkosen internetsivusto Luokka:Suomalaiset musiikkistudiot
Mikko Raita

Mikko Raita on suomalainen miksaaja, äänittäjä, tuottaja, kitaristi, basisti ja laulaja. Hän asuu Helsingissä ja on Studio Kekkonen -musiikkistudion yksi omistajista ja pääkäyttäjistä. Raita on soittanut kitaraa yhtyeissä Soma ja Luokkasota sekä kitaraa, 4-raituria ja live-elektroniikkaa yhtyeessä LPT-One. ==Teoksia== Joitain äänitteitä, joiden tekemisessä Mikko Raidalla on ollut merkittävä rooli: * Apocalyptica: Eurovision-laulukilpailun finaalin 2007 väliaikaohjelma (miksaus, äänitys, editointi) * Apocalyptica feat. Nina Hagen: ”Seemann” (miksaus, äänitys) * Bleak: Burns Inside (miksaus, äänitys, co- tuotanto) * Bleak feat. Ana Johnsson & Kimmo Pohjonen: ”Fate”, Jadesoturi- elokuvan tunnussävelmä (miksaus, editointi) * Hector: Ei selityksiä (miksaus, äänitys) * Ana Johnsson: Little Angel (miksaus, äänitys, kitara, co- tuotanto) * Jonna's Problem: Jonna's Problem (äänitys) * Ari Koivunen: ”On the Top of the World” (tuotanto, miksaus, kitara) * Natalia Podolskaya: ”Nobody Hurt No One”, Venäjän euroviisuedustaja 2005 (tuotanto, miksaus, äänitys) * Quintessence: 5 am (tuottaja, miksaus, äänitys) * Sara: He kutsuivat luokseen (äänitys) * Scandinavian Music Group: Hölmö rakkaus ylpeä sydän (miksaus) * Sunrise Avenue: On the Way to Wonderland (miksaus, äänitys) * Tuomo: My Thing (miksaus, äänitys) * Olavi Uusivirta: Me ei kuolla koskaan (miksaus, äänitys, laulu) * Olavi Uusivirta: Nuoruustango (tuottaja, miksaus, äänitys, laulu, kitara, reidet) ==Lähteet== ==Aiheesta muualla== * * Luokka:Suomalaiset musiikkituottajat Luokka:Suomalaiset musiikkiäänittäjät Luokka:Suomalaiset kitaristit Luokka:Suomalaiset basistit Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Alnwickin linna

Alnwickin linna [] on keskiaikainen linna ja Northumberlandin herttuan asunto Alnwickissä, Northumberlandissa, Englannissa. Pitkään historiallisten elokuvien kulisseina käytetty linna on ehkä parhaiten tunnettu Harry Potter -elokuvien Tylypahkana. Varhaisimmat tunnetut maininnat linnasta ovat 1000-luvun lopulta. Vuodesta 1309 lähtien sen on omistanut Percyn suku. Linnassa on myrkkypuutarha nimeltä Poison Garden. Puutarhassa kasvaa noin 100 lajia myrkyllisiä, huumaavia, sekä narkoottisia kasveja. Puutarhassa järjestetään opastettuja kierroksia. Elokuvassa Harry Potter ja viisasten kivi linnan sisäpihalla opetellaan luudilla lentelyä ja huispausta. Hagridin mökki on sijoitettu linnan ulkopuolella olevaan "piknik-paikkaan", ja sen takana oleva metsä tunnetaan elokuvassa Kiellettynä metsänä. ==Lähteet== ==Aiheesta muualla== * * Luokka:Englannin linnat Luokka:Northumberlandin rakennukset ja rakennelmat
Alfaherpesvirukset

Alfaherpesvirukset (Alphaherpesvirinae) on herpesviruksiin kuuluva alaheimo. Tyypillistä alfaherpesviruksille on se, että ne lisääntyvät muita herpesviruksia nopeammin. Alfaherpesvirukset aktivoituvat herkästi immuunivasteen heikentymisessä. Tyypillisiä oireita ovat suu- ja ruokatorvi- infektiot, rakkulaihottuma ja vaikeat hajasironneet infektiot. == Lähteet == * * == Aiheesta muualla == *Laji.fi: Alphaherpesvirinae *Viral zone: Alphaherpesvirinae *National Center for Biotechnology Information (NCBI): Alphaherpesvirinae, taxonomy Luokka:Herpesvirukset
Kadriorg

Kadriorg on asuinalue () Kesklinnan kaupunginosassa Tallinnassa. Sen pinta-ala on 256 hehtaaria ja väkiluku 5 263 henkeä (1.1.2018). Vuoden 2014 alussa asuinalueen väestöstä 65 prosenttia oli virolaisia. Kadriorgissa sijaitsee Kadriorgin puisto, joka on laajuudeltaan 85 hehtaaria. Puistossa ovat muun muassa Viron taidemuseon osista Kadriorgin palatsi, Mikkel museo ja Kumu, sekä Tallinnan laululava ja ruusutarha, jossa on 6 000 ruusua.Tallinn arvudes 2008 / Statistical Yearbook of Tallinn 2008 Puiston pohjoisosassa on kuvanveistäjä Amandus Adamsonin veistämä muistomerkki Russalka (1902), joka kunnioittaa vuonna 1893 venäläisen Rusalka-sotalaivan upotessa hukkuneiden muistoa. Kadriorgissa sijaitsee myös Kadrioru staadion, joka on jalkapalloseura FC Levadian kotikenttä. Kadriorgissa taidemuseon vieressä on Viron presidentin virka-asunto, Kadriorgin presidentinpalatsi. Tiedosto:Memorial Rusalka, Tallinn, Estonia, 2012-08-12, DD 07.JPG|Amandus Adamson, Rusalka muistomerkki, 1902. Tiedosto:Tallinn asv2022-04 img55 Kadriorg Palace.jpg|Niccolo Michetti, Kadriorgin palatsi, 1718-1725. |Pekka Vapaavuori, Kumu, (1994) 2006. Tiedosto:Tallinn Song Festival Grounds, Tallinn, Estonia, 2012-08-12, DD 13.JPG|Alar Kotlin, Tallinnan laululava, 1959. Tiedosto:Palacio presidencial Kadriorg, Tallinn, Estonia, 2012-08-12, DD 02.JPG|Viron presidentinpalatsi Kadrioru administratiivhoone Tiedosto:Luna Luna Kadrioru Lõbustuspargis.jpg|Luna Luna-huvipuisto == Lähteet == ==Aiheesta muualla== * Kadriorg Tallinnan matkailutoimiston verkkosivuilla * Siiri Suutre: Kadrioru lastepark meelitab värvikirevate atraktsioonidega. Eesti Päevaleht 13.7.2007. * Urmas Tooming: Kadrioru kuulus Must Luik elab oma viimaseid päevi . Postimees 30.6.2008. Luokka:Tallinnan asuinalueet
Raid (hyönteismyrkky)

Raid on amerikkalaisen S. C. Johnson & Son -yhtiön tuottama sarja hyönteismyrkkyjä, joita Suomessa edustaa Oy Transmeri Ab. Tuoteperhe tuotiin markkinoille vuonna 1956. Suomessa tuote on tullut tunnetuksi tv-mainonnassa käytetystä "Raid tappaa talossa ja puutarhassa" sloganista. == Toiminta == Raidin toiminta perustuu pyretriinien ja piperonyylibutoksidin (PBO) yhteisvaikutukseen. Pyretriinit ovat hermomyrkkyjä, joita saadaan eräistä afrikkalaisista päivänkakkaralajeista (mm. Chrysanthemum cinerariaefolium). Niille ominaista on hyvin alhainen myrkyllisyys linnuille ja nisäkkäille, kun taas kaloille ja useimmille selkärangattomille ne ovat sitä vastoin hyvin myrkyllisiä. Ero johtuu lintujen ja nisäkkäiden elimistön kyvystä hajottaa molekyylit hyvin nopeasti. Luonnosta peräisin olevina yhdisteinä ne ovat myös biologisesti hajoavia ja mikrobit hajottavat luontoon päätyneen pyretriinin nopeasti. Alun perin Raidin vaikuttavana aineena oli nimenomaan ensimmäinen synteettisesti valmistettu pyretroidi, alletriini. Myöhemmin tuotteisiin on lisätty myös muita pyretroideja, joka on laajentanut niiden käyttömahdollisuuksia. Pyretriinit sitoutuvat hermosolun aksonin pinnalla oleviin proteiineihin, jotka muodostavat hermoimpulssia kuljettavia jänniteherkkiä natriumkanavia. Pyretriinimolekyylin tarttuminen proteiiniin pakottaa natriumkanavan auki, jolloin hermosolu johtaa sähköä jatkuvasti. Näin eliö ei enää kykene koordinoimaan hermosignaalien kulkemista ja seurauksena on voimakkaita pakkoliikkeitä ja lopulta kuolema. Piperonyylibutoksidi (PBO) on safrolista kehitetty synteettinen yhdiste, joka estää solussa olevan sytokromi P450 -entsyymin toimintaa. Sytokromi P450 on tärkeä entsyymi niissä solunsisäisissä reaktioketjuissa, joita pitkin useimpien hyönteismyrkkynä käytettyjen molekyylien hajoaminen tapahtuu. PBO:n vaikutus estää siis soluja hajottamasta varsinaista myrkyllistä ainesosaa, joka pääsee näin vaikuttamaan tehokkaammin ja pitempään. Tehostetun vaikutuksen takia itse myrkyllisen ainesosan määrää voidaan vähentää, mistä syystä PBO on suosittu lisäaine monissa hyönteiskarkotteissa. Piperonyylibutoksidi ei ole kovinkaan myrkyllistä nisäkkäille, mutta aiheuttaa suurina määrinä ripulia ja oksentelua. == Lähteet == *Artikkeli monien hyönteismyrkkyjen toiminnasta *PBO *PBO - PAN Pesticides Database == Aiheesta muualla == * U. Pesonen "Matolääkkeet ja ulkoloisten häätöön käytetyt lääkeaineet" teoksesta Koulu, Tuomisto (toim.): Farmakologia ja toksikologia, 7. painos. Medicina Oy 2007. ISBN 978-951-97316-3-6 * www.raid.fi Luokka:Hyönteistorjunta-aineet
Harriet Smithson

Henrietta Constance ”Harriet” Smithson (18. maaliskuuta 1800 Ennis, Irlanti – 3. maaliskuuta 1854 Pariisi) oli irlantilainen näyttelijätär sekä ranskalaisen säveltäjän Hector Berliozin vaimo vuosina 1833–1840. Smithson aloitti näyttelijänuransa jo vuonna 1815 Dublinissa. Lontoon-debyyttinsä hän teki kolme vuotta myöhemmin, ja vaikka hän sai Englannissa osakseen vain vähäistä suosiota, Pariisissa hänet otettiin vastaan erittäin suotuisasti. Berlioz kuului Smithsonin ihailijoihin. Pari avioitui, mutta liitto päättyi eroon seitsemän vuotta myöhemmin. Berliozille ja Smithsonille syntyi yksi lapsi, laivaston komentaja Luis (s. 14.8.1834); poika menehtyi keltakuumeeseen Havannassa 5. kesäkuuta 1867. Smithson innoitti Berliozia säveltämään Fantastisen sinfonian. Luokka:Irlantilaiset näyttelijät Luokka:Vuonna 1800 syntyneet Luokka:Vuonna 1854 kuolleet
Béjan kuvernementti

Béja () on yksi Tunisian 24 kuvernementista. Se sijaitsee Pohjois-Tunisiassa ja sen pääkaupunki on Béja. Kuvernementissa on 303 032 asukasta (vuonna 2014) ja sen pinta-ala on 3 558 neliökilometriä. == Lähteet == == Aiheesta muualla == Luokka:Tunisian kuvernementit
Punaniska (sarjakuva)

Punaniska on Harri "Wallu" Vaalion piirtämä ja Rauli Nordbergin käsikirjoittama parodinen lännensarjakuva. Sitä julkaisi Helsinki Media. ==Ilmestyneet sarjakuvat== *Punaniska 1: Vain yhden Dollyn tähden [1993] *Punaniska 2: Pesunkestävä lehmipoika [1993] *Punaniska 3: Marilynin soittorasia [1994] *Punaniska 4: Punaniskan lapsuus [1994] *Punaniska 5: Punaniskan kauhea valinta [1994] *Punaniska 6: Rykmentin totisin torvensoittaja [1994] *Punaniska 7: Luolassa Sierra Nevadan [1995] *Punaniska 8: Wyatt Waitonaisen paluu [1995] *Punaniska 9: Sacramento express [1995] *Punaniska 10: Kaktus & tähti [1995] *Punaniska 11: Amatsonin paras tawara [1996] *Punaniska 12: Kullan Kaipuu [1996] *Punaniska 13: Viheltävät luodit [1996] *Punaniska 14: Kivikasvot [1996] *Punaniska 15: Banjomiesten Taivas [1997] *Pancho Villan Nahkahousut (Juba Tuomola) [1997] == Aiheesta muualla == * Aivojumppaa Punaniskan tahtiin Luokka:Western-sarjakuvat Luokka:Suomalaiset sarjakuvat Luokka:Ilmestymästä lakanneet suomalaiset sarjakuvalehdet Luokka:Sarjakuvahahmot
Brokopondon tekojärvi

Brokopondon tekojärvi, viralliselta hollanninkieliseltä nimeltään Prof. Dr. Ir. W. J. van Blommesteinmeer tai Brokopondostuwmeer, on suuri tekojärvi Surinamen koillisosassa. Sen pinta-ala on 1 560 km²,The Brokopondo Dam & Hydroelectric Power Plant Cipore sen valuma-alueen pinta-ala on 12 200 km². Järvi tehtiin Brokopondo-hankkeen yhteydessä Surinamejoen poikki rakennetun padon avulla. Pato valmistui 1965, mutta altaan täyttyminen kesti vuoteen 1971. Noin 5000 ihmistä joutui muuttamaan tekojärven alle jääneeltä alueelta. Pato rakennettiin tuottamaan sähköä bauksiittikaivoksille alumiinintuotantoon. Noin neljännes sähköntuotannosta menee pääkaupunki Paramaribon yleiseen kulutukseen. Järvi on saanut nimen jaavalaissyntyisen hollantilaisen vesiasiantuntijan Willem Johan van Blommesteinin mukaan. == Lähteet == == Aiheesta muualla == *Amazon Paradox: Suriname BBC Caribbean Luokka:Etelä- Amerikan järvet Luokka:Surinamen maantiede Luokka:Tekojärvet
Yves Leterme

Yves Camille Désiré Leterme (s. 6. lokakuuta 1960 Wervik) on belgialainen poliitikko, joka toimi Belgian pääministerinä ensin maalis–joulukuussa 2008 ja myöhemmin marraskuusta 2009 huhtikuuhun 2010 saakka. Tämän jälkeen Belgiassa oli pitkä hallituskriisi, jonka vuoksi Leterme oli toimitusministeristön pääministerinä aina joulukuuhun 2011 asti. == Pääministerinä == Johdettuaan kristillisdemokraattisen CD&V-puolueensa; vaalivoittoon Belgian parlamenttivaaleissa kesäkuussa 2007 ja saatuaan suuren äänisaaliin hän oli vahva ehdokas maan seuraavaksi pääministeriksi. Kuningas Albert II nimittikin hänet hallitusmuodostajaksi, mutta ns. oranssi-sinisen hallituksen muodostamisneuvottelut epäonnistuivat, ja Leterme erosi tehtävästä 23. elokuuta 2007. Kuningas nimitti hänet toistamiseenkin hallitusmuodostajaksi, mutta tämäkin kerta päätyi Letermen eroon 1. joulukuuta 2007. Hallituskriisi ratkesi, kun vaalit hävinnyt entinen pääministeri Guy Verhofstadt kokosi väliaikaishallituksen, johon Leterme tuli varapääministeriksi vastuualueenaan valtion varat. Seuraten aiempaa ilmoitustaan Verhofstadt astui sivuun pääministerin toimesta 23. maaliskuuta 2008 mennessä ja kuningas nimitti 20. maaliskuuta Letermen pääministeriksi. Oltuaan pääministerinä vain muutamia kuukausia Leterme jätti 14. heinäkuuta kuninkaalle eronpyyntönsä epäonnistuttuaan esittelemään Belgian hallintouudistuksen parlamentille luvatussa aikataulussa. Kuningas ei kuitenkaan myöntänyt eroa, joten Letermen hallitus jatkoi toimessaan. Leterme jätti 19. joulukuuta 2008 uudelleen eronpyyntönsä, jonka kuningas tällä kertaa hyväksyi. Eronpyynnön syynä oli Fortis-pankin myyntiin BNP Paribasille liittynyt jupakka. Leterme nousi uudelleen hallitukseen, tällä kertaa ulkoministeriksi, seuraajansa Herman Van Rompuyn pääministerikaudella. Van Rompuy valittiin marraskuussa 2009 Eurooppa- neuvoston ensimmäiseksi pysyväksi puheenjohtajaksi (jota nimitetään joskus harhaanjohtavasti "Euroopan unionin presidentiksi"), ja Leterme nimitettiin 25. marraskuuta uudestaan pääministeriksi. Eronpyyntönsä Leterme jätti kuninkaalle 22. huhtikuuta 2010 Flaamien liberaalipuolueen jätettyä aiemmin hallituksen johtuen kiistasta, joka koski ranskankielisten oikeuksia hollanninkielisellä alueella Brysselin ympäristössä. Yves Leterme joutui noloon tilanteeseen, kun 21. heinäkuuta 2007 RTBF:n toimittaja pyysi häntä laulamaan Belgian kansallislaulun La Brabançonnen ja Leterme alkoikin laulamaan Ranskan kansallislaulua Marseljeesia. Samassa yhteydessä häneltä kysyttiin, miksi 21. heinäkuuta oli Belgian kansallispäivä. Letermen mukaan Belgian perustuslaki astui tuolla päivämäärällä voimaan, vaikka todellisuudessa kansallispäivää vietetään maan ensimmäisen kuninkaan Leopold I:n valtaannousun vuosipäivänä. ==Lähteet== == Aiheesta muualla == Luokka:Belgian pääministerit Luokka:Belgian ulkoministerit Luokka:Vuonna 1960 syntyneet Luokka:Elävät henkilöt
Louis François Boufflers

Louis François Boufflers (oik. Louis François, Boufflersin herttua) (10. tammikuuta 1644 – 20. elokuuta 1711 Fontainebleau) oli ranskalainen kenraali ja Ranskan marsalkka. Hän palveli Afrikassa vuonna 1662, Ranskan–Hollannin sodassa ja yhdeksänvuotisessa sodassa. Vuonna 1693 hänestä tuli Ranskan marsalkka. ==Lähteet== * Luokka:Ranskan marsalkat Luokka:Ranskalaiset herttuat Luokka:Vuonna 1644 syntyneet Luokka:Vuonna 1711 kuolleet
LSD (täsmennyssivu)

LSD voi tarkoittaa esimerkiksi: *Lysergihapon dietyyliamidi eli LSD, päihteenä käytetty hallusinogeeninen aine *£sd, Librae, Solidi, Denarii, rahajärjestelmä joka oli voimassa Britanniassa vuoteen 1971 asti *Rolladen Schneider LSD, eräs purjelentokonetyyppi *Lake Shore Drive, lyh. LSD, Michigan-järven rannalla Chicagossa kulkeva moottoritie *LSD: Dream Emulator, japanilainen peli Playstationille. *Least significant difference, tilastotieteen menetelmä. *Limited-slip differential, tasauspyörästön mekanismi joka tasaa vetävien pyörien nopeuseroa. *LSD (yhtye), on kokoonpano, jossa ovat mukana laulaja- lauluntekijät Labrinth ja Sia sekä DJ Diplo.
Kärpänen II

Kärpänen II () on vuonna 1989 valmistunut yhdysvaltalainen tieteiskauhuelokuva, jonka on ohjannut Chris Walas. Pääosissa olivat Eric Stoltz ja Daphne Zuniga. Elokuva on jatko-osa vuonna 1986 valmistuneelle Kärpäselle. John Getz oli ainoa ensimmäisen elokuvan näyttelijä, joka palasi rooliinsa jatko-osassa. Stoltzin esittämän Martin Brundlen isä oli tiedemies Seth Brundle, joka muuttui ihmiskärpäseksi edellisessä elokuvassa. Elokuva menestyi hyvin lippuluukulla, mutta useiden kriitikkoiden mielestä elokuva oli tasoltaan edeltäjäänsä huonompi. ==Juoni== Veronica Quaife kuolee synnytykseen ja Bartok Industriesin omistaja, Anton Bartok, ottaa pojan huollettavakseen. Hänen tarkoituksenaan on hyötyä Martinin ainutlaatuisista kyvyistä, jotka hän peri isältään. Martin kasvaa aikuiseksi jo viidessä vuodessa johtuen hänen perimästään. Martin tiedostaa olevansa erilainen kuin muut ihmiset, mutta ei tiedä mistä se johtuu. Bartok tarjoaa Martinille työtä Seth Brundlen teleporttien parissa. Bartokin on tiedemiehineen yrittänyt viimeisten viiden vuoden aikana saada teleportit toimimaan, mutta eivät ole onnistuneet. Mies toivoo Martinin voivan saavan päätökseen isänsä aloittaman työn. Martinin ahertaessa teleporttien kimpussa hän ystävystyy Beth Loganin kanssa. Lopulta teleportit saadaan toimintaan. Martin saa selville totuuden isästään, itsestään, Bartokin aikeista ja mahdollisesta parannuskeinosta. Parannuskeinossa on tarkoituksensa vaihtaa Martinin hyönteisgeenit toisen ihmisen terveisiin geeneihin. Samoihin aikoihin Martinissa ilmenevät ensimmäiset muodonmuutoksen merkit. ==Näyttelijät== ==Aiheesta muualla== *Kärpänen II Rotten Tomatoes -sivustolla Luokka:Vuoden 1989 yhdysvaltalaiset elokuvat Luokka:Yhdysvaltalaiset tieteiskauhuelokuvat Luokka:Elokuvat hirviöistä Luokka:20th Century Foxin elokuvat
Kocaelin maakunta

Kocaelin maakunta on yksi Turkin 81 maakunnasta. Se sijaitsee Pohjois- Turkissa, Istanbulin itäpuolella, rajautuen pohjoisessa Mustaanmereen. Lännestä maakuntaan työntyy Marmaranmeren Izmitinlahti. Maakunnan pääkaupunki on İzmit. Maakunnalla on pinta-alaa 3 397 neliökilometriä. Kocaelin naapurimaakunnat ovat Bursa etelässä, Yalova lounaassa, Istanbul luoteessa, sekä Sakarya idässä. == Piirikunnat == Kocaelin maakunta jakautuu paikallishallintoa varten 12 piirikuntaan. * Başiskele * Çayırova * Darıca * Derince * Dilovası * Gebze * Gölcük * İzmit * Kandıra * Karamürsel * Kartepe * Körfez ==Lähteet== ==Aiheesta muualla==
Jim Hines

James Ray ”Jim” Hines (10. syyskuuta 1946 Dumas, Arkansas – 3. kesäkuuta 2023) oli yhdysvaltalainen pikajuoksija ja olympiavoittaja. Hines oli ensimmäisenä 10 sekunnin alittaja 100 metrin juoksussa. Hän piti 15 vuotta hallussaan 100 metrin juoksun maailmanennätystä rikottuaan Armin Haryn ennätyksen. == Ura == Hines syntyi Arkansasin Dumasissa, mutta varttui Kalifornian Oaklandissa, jossa hän valmistui McClymonds High Schoolista vuonna 1964. Nuorempana hän pelasi baseballia kunnes hänen juoksijan lahjat huomattiin, ja hänestä tuli pikajuoksija. Vuonna 1968 Yhdysvaltojen mestaruuskilpailuissa Sacramentossa Hinesistä tuli ensimmäinen mies, joka virallisesti rikkoi 10 sekunnin rajan 100 metrin juoksussa. Hän juoksi kilpailun välierässä käsiajanotolla ajan 9,9, vaikka epävirallisella sähköisellä ajanotolla ajaksi saatiinkin 10,03. Samassa juoksussa Hinesin perässä tulleelle Ronnie Ray Smithille (sähköaika 10,13) ja myöhemmässä välierässä juosseelle Charles Greenelle (sähköaika 10,09) mitattiin käsiajanotolla myös aika 9,9. Finaalin voitti Greene, Hinesin jäädessä toiseksi. Edellisenä vuonna miesten järjestys oli ollut toisin päin 100 jaardin kisassa. Joitain kuukausia myöhemmin Méxicon olympialaisissa Hines voitti 100 metrin olympiakultaa. Viralliseksi ajaksi sähköisellä ajanotolla saatiin 9,95. Se oli uusi maailmanennätys ja ensimmäinen 10 sekunnin alitus sähköisellä ajanotolla. Hines oli mukana myös toisessa maailmanennätyksessä, kun Yhdysvaltojen 4 x 100 metrin joukkue voitti olympiakultaa ennätysajalla. Olympialaisten jälkeen Hines tavoitteli uraa amerikkalaisen jalkapallon pelaajana Miami Dolphins -joukkueessa, mutta ei menestynyt siinä. Hinesin 100 metrin maailmanennätys säilyi poikkeuksellisen pitkään. Vasta vuonna 1983 Calvin Smith rikkoi sen ajalla 9,93. == Lähteet == * === Viitteet === Luokka:Yhdysvaltalaiset olympiavoittajat Luokka:Yhdysvaltalaiset pikajuoksijat Luokka:Vuonna 1946 syntyneet Luokka:Vuonna 2023 kuolleet
Chet Miller

Chet Miller (19. heinäkuuta 1902 Detroit, Michigan – 15. toukokuuta 1953 Indianapolis, Indiana) oli yhdysvaltalainen autourheilija. Hänellä oli takanaan pitkä Indy-ura, jonka aikana hän sai lempinimen "Dean of the Speedway". Urallaan Miller osallistui kuuteentoista Indianapolis 500 -kilpailuun, joissa molemmissa keskeytti. Hän saavutti kaksi ennätystä: yli 5000 mailia ajamista Indy 500 -kisassa johtamatta kertaakaan, ja saavutti nopeimman kierrosajan kaukaisimmasta lähtöruudusta (9. ruutu). Millerin seitsemästoista osallistuminen Indy 500 -kilpailuun jäi sikseen, sillä hän menehtyi 1953 kisaa edeltäneissä harjoituksissa sattuneessa onnettomuudessa. Miller on listattu Formula 1 -kuljettajaksi, koska Indianapolis 500 oli osa F1-sarjaa 1950–1960, ja tuona aikana hän osallistui kilpailuun kahdesti. == Lähteet == Luokka:Formula 1 -autoilussa surmansa saaneet kuljettajat Luokka:Yhdysvaltalaiset Formula 1 -kuljettajat Luokka:Vuonna 1902 syntyneet Luokka:Vuonna 1953 kuolleet
Cartoon Network

Cartoon Network (lyhenteenä CN) on yhdysvaltalainen kaapelitelevisiokanava, joka keskittyy animaatioihin. Se näkyy myös eri puolilla maailmaa digitaalitelevisioverkon ja satelliitin kautta. Ohjelmat on suunnattu lapsille ja nuorille. CN-kanava lähettää sarjoja joka päivä 24 tuntia viikossa. Kanava on maksullinen, ja siellä on harvoin ylimääräisiä mainoskatkoja. Kanava on pääasiassa nuorille suunnattu kanava, mutta Yhdysvalloissa sen myöhäisilloissa esitetään Adult Swim -nimisessä osiossa enemmän aikuisemmille nuorille suunnattua animaatiota. Viime vuosina CN:llä on esitetty myös näytelmäsarjoja ja elokuvia. Cartoon Network aloitti toimintansa Yhdysvalloissa vuonna 1992 lokakuussa, jolloin sen ensimmäinen ohjelma oli Looney Tunes. Skandinaviassa kanava aloitti toimintansa vuonna 2000. Cartoon Network aloitti lähetykset Suomessa toukokuussa 2017. ==Ohjelmistoa== Pohjoismaissa esitettäviä ohjelmia: *Seikkailuhetki *Ben 10 *Chowder *Clarence *Courage the Cowardly Dog *Cow & Chicken *Dexterin laboratorio'' *Dr. Dimensionpants *Ed, Edd n Eddy *Exchange Student Zero *Gumballin mieletön maailma *Johnny Bravo *Justice League *The Marvelous Misadventures of Flapjack *Lego Nexo Knights *Lego Ninjago *Regular Show *Setä-Pappa *Steven Universe *Supernoobs *Teen Titans Go! *Tehotytöt *Total Drama Presents: The Ridonculous Race * Transformers: Robots in Disguise *We Bare Bears *Yo-Kai Watch ===Näytettyjä/tauolla olevia ohjelmia=== Skandinaviassa esitettyjä ohjelmia. *The Amazing Adrenalini Brothers *Aikamatka *Arttu *Atomic Betty *Battle B-Daman *Best Ed *Beyblade *Beyblade V-Force *Camp Lazlo *Class of 3000 *Codename: Kids Next Door *Cubix *Cramp Twins *Evil Con Carne *Halinallet *Hero: 108 *Hi Hi Puffy AmiYumi *I Am Weasel *Ihmeneloset *Jetsonit *Jogi-karhu *Johnny Test *Kaksi tyhmää koiraa *Kiviset ja Soraset *Lassen maailma *Lelumaan Niksu *The Life and Times of Juniper Lee *Maa aikojen alussa *Magilla Gorilla *Manu ja Matti *Mestarietsivä Lurppa *Mike, Lu & Og *Mucha Lucha *My Gym Partner's a Monkey *Pet Alien *Pororo *Prätkähiiret *Puuha-Pete *Rasmus Nalle *Repe Sorsa on Duck Dodgers *Richie Rich *Sabrina's Secret Life *Scooby-Doo *Shaggy & Scooby-Doo Get a Clue! *Sheep in the Big City *Spaced Out *Star Wars: Clone Wars *Storm Hawks *Squirrel Boy *Teini-ikäiset mutanttininjakilpikonnat *Tenavat *Tom & Jerry *Topi-katti *Total Drama Island *Transformers: Cybertron *Transformers: Energon *Tuomas Veturi *Velhokoira Merlin *X-Men: Evolution *Xiaolin Showdown *Yu-Gi-Oh! GX == Katso myös == * Cartoon Network Studios == Lähteet == == Aiheesta muualla == * Pohjoismaiden sivusto * Cartoon Network sivusto * Luokka:Vuonna 1992 perustetut televisiokanavat
Gothika

Gothika on vuonna 2003 ensi-iltansa saanut yliluonnollinen jännityselokuva. Elokuvan on ohjannut Mathieu Kassovitz ja pääosassa esiintyy Halle Berry. Elokuva kertoo rikospsykologi Miranda Greystä joka herää Woodwardin vankimielisairaalassa ja häntä syytetään murhasta. Miranda ei muista mitään ja on varma ettei tappanut ketään. Hän alkaa nähdä ahdistavia ja kauheita näkyjä ja alkaa etsiä totuutta murhista. == Näyttelijät == Luokka:Vuoden 2003 yhdysvaltalaiset elokuvat Luokka:Yliluonnolliset jännityselokuvat Luokka:Sarjamurhaajaelokuvat Luokka:Columbia Picturesin elokuvat
Elukka

Elukka () on vuonna 2001 ensi-iltansa saanut komediaelokuva. Elokuvan on ohjannut Luke Greenfield ja pääosassa on Rob Schneider. Elokuva kertoo Marvinista, joka toimistotyössään poliisiasemalla haaveilee oikeasta poliisin työstä. Haaveensa toteuttamiseksi hänen täytyisi läpäistä kuntotesti, joka on kuitenkin Marvinille melkein mahdotonta. Eräänä päivänä Marvin joutuu auto- onnettomuuteen ja syöksyy autossaan jyrkänteeltä. Hullu tiedemies pelastaa Marvinin ja käyttää tätä koekaniininaan. Marvin herää autossaan tietämättä mitään hänelle tehdyistä kokeista, mutta pian tiedemiehen kokeiden tuloksena Marvinin käytös alkaa muuttua eri eläimiä muistuttavaksi. == Näyttelijät == Luokka:Vuoden 2001 yhdysvaltalaiset elokuvat Luokka:Yhdysvaltalaiset komediaelokuvat Luokka:Luke Greenfieldin ohjaamat elokuvat
Uuden Maailman tiedotussota

Uuden Maailman valloituksen tietojärjestelmä oli järjestelmä, jossa Espanjan hallitsijat keräsivät ennen kaikkea merentakaisiin alusmaihin liittyvää tietoa. He rohkaisivat alamaisiaan kääntymään suoraan heidän puoleensa missä asiassa tahansa, kirjeitse, tai muulla tavoin. Kyseessä oli eräänlainen sananvapaus, jonka perimmäisenä tarkoituksena oli rakentaa imperiumia ja pitää asioiden kulku hallitsijoiden omissa käsissä, alamaisten valvoessa toinen toisiaan. Uuden Maailman valloituksesta kasvoi todellinen asiakirjaviidakko. Asemasta ja rikastumisesta käytiin taistelua miekoin, sulkakynin ja kaikin kateuden tuomin apuneuvoin. Tärkeitä tiedonhaltijoita olivat merenkulkijat, joka näkyy kuningatar Johanna Mielipuolen vuonna 1509 antamasta määräyksestä, jonka sisältöön myöhemmät hallitsijat, mm. Kaarle V tekivät muutoksia: Hallitsijat huomasivat joutuneensa ylenpalttisen tietotulvan kohteeksi. Niinpä vuodelta 1529 on Kaarle V:n kehotus, jolla halutaan pienentää, ei kuitenkaan estää, virkamiesten lähettämien kirjeiden määrää: Kuningas Filip II, joka oli kuittien ja selvitysten suuri ystävä antoi Intioiden Neuvostolle määräyksiä tietojen keräämiseksi historiankirjoitusta varten. Asiasta kertovia ohjeita ja määräyksiä levitettiin kaikkialle Espanjan siirtomaihin. Vuonna 1572 saatettiin viranomaisten tietoon, että nämä tiedottaisivat Vuonna 1573 annetuissa ns. asuttamisen ohjeissa Filip II täydensi määräyksiään: Hallinnon helpottamiseksi määrättiin löydetyille seuduille annettavaksi nimet ja muodostaa niistä provinsseja. Löydetyille kaupungeille ja suuremmille kylille, myös itse perustetuille, oli annettava nimet, samoin kuin oli annettava nimet myös vuorille ja joille. Sevillan Casa de Contratación kokosi maailmalta kerätyt tiedot ja toimitti ne Casan cosmografeille karttojen ja selvitysten laatimista varten. Tallennettujen tietojen pohjalta kuninkaan neuvostot valmistelivat lakeja hallitsijan hyväksyttäväksi. ==Lähteet== * Luokka:Espanjan historia
Kari Tamminen

Kari Tamminen (s. 2. joulukuuta 1959) on suomalainen muusikko, ohjaaja ja ääninäyttelijä. Häntä on kuultu lukuisissa animaatioissa sekä monilla äänilevyillä. == Filmografia == === Ääninäyttelijänä === === Ääniohjaukset === * Kananlento (2000) * Kirikou ja paha noita (2001) * Jake Long – amerikkalainen lohikäärme (2005)Jake Long – amerikkalainen lohikäärme jakson lopputekstit, 18.2.2008. Disney Channel. * The Simpsons Movie (2007) * Finias ja Ferb (2008)Finias ja Ferb -jakson lopputekstit, 21.2.2008. Disney Channel. ==Lähteet== == Aiheesta muualla == * * * Voice Chasers Luokka:Suomalaiset laulajat Luokka:Suomalaiset muusikot Luokka:Suomalaiset ääninäyttelijät Luokka:Ääniohjaajat Luokka:Vuonna 1959 syntyneet Luokka:Elävät henkilöt
Earl Dodge

Earl Farwell Dodge (24. joulukuuta 1932 Malden, Massachusetts – 7. marraskuuta 2007 Denver, Colorado) oli yhdysvaltalainen poliitikko. Dodge kuului pieneen, alkoholin kieltolakia kannattavaan Prohibition Party -puolueeseen. Dodge oli vailla kummempaa menestystä ehdolla lukuisten poliittisten virkojen haltijaksi. Dodge oli vuonna 1966 ehdolla Yhdysvaltain senaatin jäseneksi Kansasista saaden 9 400 ääntä. Hän oli ehdolla Coloradon kuvernööriksi vuosina 1970, 1974, 1982, 1986 sekä 1994; parhaiten hän menestyi vuonna 1986, jolloin hän sai 8 200 ääntä. Dodge oli ehdolla varapresidentiksi 1976 ja 1980 sekä presidentiksi 1984, 1988, 1992, 1996 ja 2000. Hän menehtyi sydänkohtaukseen 74 vuoden ikäisenä. == Lähteet == Luokka:Yhdysvaltalaiset poliitikot Luokka:Vuonna 1932 syntyneet Luokka:Vuonna 2007 kuolleet
Vera-Ellen

pienoiskuva|Vera-Ellen Vera Ellen Westmeier Rohe eli Vera-Ellen (16. helmikuuta 1921 Norwood, Ohio – 30. elokuuta 1981 Los Angeles, Kalifornia) oli yhdysvaltalainen näyttelijä ja tanssija. Hän tuli tunnetuksi mm. Fred Astairen, Gene Kellyn ja Donald O'Connorin tanssiparina elokuvissa. Vera-Ellen syntyi Ohiossa saksalaislähtöiseen sukuun ja teki Broadway-debyyttinsä vuonna 1939. Hänen elokuviinsa kuuluvat Valkea joulu (1954), Sardiinimysteerio (1949) ja Ihanasti rakastunut (1951). Vera-Ellen kärsi 1950-luvulla ilmeisesti anoreksiasta ja hieman myöhemmin vaikeasta artriitista. Hän oli kahdesti naimisissa, mutta menetti ainoan tyttärensä kätkytkuoleman vuoksi 1963. Hän vetäytyi osittain näiden käänteiden ajamana pois julkisuudesta ja kuoli Los Angelesissa 60-vuotiaana.http://www.imdb.com/name/nm0893584/bio Vera-Ellenillä on tähti Hollywood Walk of Famella. == Lähteet == Luokka:Yhdysvaltalaiset näyttelijät Luokka:Yhdysvaltalaiset tanssijat Luokka:Hollywood Walk of Fame Luokka:Vuonna 1921 syntyneet Luokka:Vuonna 1981 kuolleet
Esko Heikkinen

Esko Heikkinen (s. 1953) on suomalainen trumpetisti, säveltäjä, kapellimestari ja sovittaja, joka on saanut kansainvälistä tunnustusta lead-trumpetistina. Hän oli Helsingin Poliisisoittokunnan kapellimestari 2002–2012. Hän on toiminut Sibelius-Akatemian jazz-osastolla trumpetinsoiton opettajana. Hän on myös puhallinorkesterikouluttaja. Suomen Jazzliitto myönsi Heikkiselle vuoden 1998 Yrjö-palkinnon == Lähteet == == Aiheesta muualla == * Esko Heikkisen esittely Lieksan Vaskiviikon kotisivuilla Luokka:Suomalaiset kapellimestarit Luokka:Suomalaiset säveltäjät Luokka:Suomalaiset trumpetistit Luokka:Suomalaiset jazzmuusikot Luokka:Vuonna 1953 syntyneet Luokka:Elävät henkilöt
Kaasmarkku

Kaasmarkku () on maaseutukylä ja taajama Ulvilan itäosassa Satakunnan maakunnassa. Kaasmarkun merkittävimpiä rakennuksia ovat koulu, VPK:n talo ja rukoushuone. Kaasmarkku sijaitsee lähellä valtatietä 11, joka kulkee Porista Tampereelle. Vuonna 2005 Kaasmarkku valittiin Satakunnan vuoden kyläksi. Vuoden 2021 lopussa taajaman väkiluku oli 215 ja maapinta-ala 1,24 neliökilometriä. == Historiaa == Kaasmarkun asutuksen on päätelty alkaneen vuoden 1250 paikkeilla. Vuoden 1590 asiakirjoissa puhutaan neljästä maatilasta, hieman myöhemmin viidestä. Yhdestä näistä tehtiin Ulvilan pappila, jossa asui ensimmäisenä vuosina 1616–1628 Ulvilan kirkkoherrana toiminut Johannes Sigfridinpoika Forskål. 1600-luvulla pappila siirrettiin lähemmäs kirkkoa Ulvilan Gammelgårdiin. Muut Kaasmarkun tilat joutuivat 1600-luvun puolivälissä kruunun haltuun ja liitettiin 1651 Porin kreivikuntaan. 1600-luvun lopun reduktiossa kolmesta tilasta tuli sotilaspuustelleja. Pian tiloja kylässä oli kuusi, ja kaikki talonpoikien hallussa: Hintsala, Paavola, Simula, Jaakola, Rotkus sekä Maunula eli Maula, joka paloi isonvihan aikana. Sittemmin tiloja jaettiin, mistä syntyi uusina tiloina Huhtala, Anttila, Hintsala-Mäkelä, Äijälä ja Maria Mäkelä. Kaasmarkun verkatehdas sai alkunsa, kun lukkari Juho Fredrik Nyström perusti vuonna 1860 Mäkelän tilalle villakehräämön, jonka hän 1875 luovutti Kaasmarkun tehtaan Osakeyhtiölle, ja tällöin siitä muodostettiin verkatehdas ja osa Kaasmarkun tehdasosakeyhtiötä. Verkaa valmistettiin Kaasmarkussa vuoteen 1926 saakka, etenkin vihreää verkaa Venäjän sotaväen vaatetukseen. == Lähteet == == Aiheesta muualla == * Luokka:Ulvilan kylät Luokka:Satakunnan vuoden kylät Luokka:Ulvilan taajamat sv:Karlsmark
Valkeavuoren koulu

Valkeavuoren koulu on koulu Kaarinassa. Koulussa toimivat vuosiluokat 1–9 ja oppilaita on noin 820. Rehtorina toimii Kaj Kanervavuori. Koulu perustettiin syksyllä 2006, kun Ylikylän koulu ja Veitenmäen koulu yhdistyivät yhdeksi kouluksi. Koulussa toimivat myös musiikkiluokat ja musiikkiluokkien nuorisokuoro. == Aiheesta muualla == *Koulun verkkosivut Luokka:Kaarinan oppilaitokset Luokka:Suomen peruskoulut
Harry Vardon

Harry Vardon (9. toukokuuta 1870 Grouville, Jersey – 20. maaliskuuta 1937 Totteridge, Hertfordshire, Englanti) oli jerseyläinen golfinpelaaja. Hän voitti Britannian avoimen golfturnauksen kuudesti vuosina 1896, 1898, 1899, 1903, 1911 ja 1914. Vardon menestyi myös Yhdysvalloissa ja voitti vuoden 1900 U.S. Openin. Uransa aikana hän voitti kaikkiaan 62 golfturnausta. Vardon syntyi ja vietti lapsuutensa Grouvillessä Jerseyllä Kanaalisaarilla. Hän kiinnostui golfista ollessaan 7-vuotias. Vardon muutti Jerseyltä 20-vuotiaana vuonna 1890 ja hänestä tuli golfammattilainen. Vardon kuoli 1937 Hertfordshiressä 66-vuotiaana kärsittyään tuberkuloosista. Hänet otettiin vuonna 1974 World Golf Hall of Fameen ensimmäisten joukossa. Vardonin pikkuveli Tom Vardon oli myös golfaaja. == Lähteet == Luokka:Englantilaiset golfaajat Luokka:Vuonna 1870 syntyneet Luokka:Vuonna 1937 kuolleet
Pauline Musters

Pauline Musters (26. helmikuuta 1876 – 1. maaliskuuta 1895)Shortest female ever Viitattu 18.7.2024 on Guinnessin ennätysten kirjan mukaan lyhin koskaan mitattu nainen. Hänen pituudekseen saatiin ruumiinavauksessa 61 cm. Musters syntyi 30 cm pitkänä Alankomaissa ja menehtyi 19-vuotiaana New Yorkissa. Kuolinsyyt olivat keuhkokuume ja meningiitti. Musters oli yhdeksän vuoden iässä ollut ainoastaan 55 cm:n pituinen ja 1,5 kg:n painoinen.Johanna Musters het kleinste vrouwtje aller tijdenViitattu 18.7.2024 ==Lähteet== Luokka:Lyhytkasvuiset henkilöt Luokka:Alankomaalaiset henkilöt Luokka:Vuonna 1876 syntyneet Luokka:Vuonna 1895 kuolleet
Klearkhos Soloilainen

Klearkhos Soloilainen (; ; 300-luku eaa.) oli antiikin kreikkalainen peripateettiseen koulukuntaan kuulunut filosofi. == Elämä == Klearkhos oli kotoisin Soloista, Kyprokselta. Hän kuului peripateetikkoihin, mutta sai vaikutteita myös akatemialaisuudesta ystävänsä Herakleides Pontoslaisen kautta.Jatakari, Tuija: Antiikin filosofien daimon-oppi - Thaleesta keskiplatonisteihin Klearkhoksen uskotaan matkustaneen baktrialaiseen Ai- Khanoumin kaupunkiin. Hän oli Stasanorin, Aleksanteri Suuren kenraalin ja myöhemmän Baktrian ja Sogdianan satraapin, maanmies ja aikalainen. Ai- Khanoumista on löydetty vuosiin 300–250 eaa. ajoitettu hautamuistomerkki, joka on tunnistettu Kineaan haudaksi. Kineas kuvataan kreikkalaisen siirtokunnan perustajaksi ja johtajaksi (oikistēs). Hautamuistomerkissä on kirjoitus, jonka on sen itsensä mukaan kirjoittanut Klearkhos, jota pidetään samana Klearkhos Soloilaisena. Hän kopioi kirjoituksen Delfoista. Kirjoituksessa lukee: == Teokset == Klearkhos kirjoitti laajalti itäisistä kulttuureista, Persiasta Intiaan, ja häneltä tunnetaan useita tekstikatkelmia. Hänen teoksensa Kasvatuksesta (, Peri paideiās) tunnetaan Diogenes Laertiokselta. Klearkhos esitti useita teorioita läntisten ja itäisten uskontojen välisistä yhteyksistä. Teoksessaan Kasvatuksesta hän kirjoitti, että "gymnosofistit ovat maagien jälkeläisiä". Toisessa Josephuksen lainaamassa tekstissä hän kertoo keskustelusta Aristoteleen kanssa, jossa filosofi sanoi heprealaisten olevan intialaisten filosofien jälkeläisiä. Hänen teoksiinsa kuuluivat myös:Smith, William (toim.): Dictionary of Greek and Roman Biography and Mythology, "Clearchus" (1867): * Elämät () – elämäkerrallinen teos, ainakin kahdeksan osaa * Kommentaari Platonin Timaiokseen * Platonin ylistyspuhe () * Matemaattisista aiheista Platonin Valtiossa () * Gergithios () – tutkielma imartelusta * Ystävyydestä () * Sananlaskuja () * Arvoituksista () * Erōtika () – kokoelma rakkaustarinoita * Maalauksista () * Perigrafai(?) ((?)) – Athenaioksen lukutapa on kyseenalainen (XIV 648f) * Sähkörauskusta () * Vesieläimistä () * Kukkuloista () – hiekka-autiomaista? * Luurangoista () – anatominen teos * Unesta () – aitous kyseenalainen Tutkijat ovat erimielisiä siitä, tulisiko Aelianus Tacticuksen lainaama sotataktiikkaa käsittelevä teos laittaa Klearkhos Soloilaisen vai Klearkhos Herakleialaisen nimiin. == Lähteet == Luokka:Peripateettiset filosofit Luokka:300-luku eaa.
Tia Texada

Tia Texada (oik.Tia Nicole Tucker, s. 14. joulukuuta 1971 Louisianassa) on yhdysvaltalainen näyttelijä ja laulaja. Hän esiintyy muun muassa sarjassa Hädän hetkellä. Sarja sai Florida Film Critics Circle Awards -palkinnon 2003. Lisäksi hän on saanut 2004 roolityöstään sarjassa henkilökohtaisesti Imagen Award -palkinnon. == Aiheesta muualla == * * Luokka:Yhdysvaltalaiset näyttelijät Luokka:Vuonna 1971 syntyneet Luokka:Elävät henkilöt
Tyyris Tyllerö (lehti)

Tyyris Tyllerö on aikuisille suunnattu lastenkulttuurijulkaisu, joka käsittelee aihealuettaan laajasti roolipeleistä lastentanssiin. Se on saanut Lastenkulttuurin valtionpalkinnon vuonna 1992. ==Aiheesta muualla== *Tyyris Tyllerö Kultti.netissä Luokka:Suomalaiset kulttuurilehdet
Bror Schöneman

Bror Schöneman (1781 Viitasaari – 11. heinäkuuta 1808 Kokkoneva, Perho) oli Suomen sodan aikana Rautalammin komppanian varusmestari ja vänrikki. Hän kuoli Kokkonevan taistelussa 1808 ollessaan suorittamassa komentajansa everstiluutnantti Otto Henrik von Fieandtin alaisuudessa väkivaltaista tiedustelutehtävää Perhossa. Schönemanille on pystytetty muistomerkki Perhon Kokkonevalle. Bror Schönemanin puoliso oli Maria Elisabet Limatius Laukaan Vehniältä. Heidän poikansa oli Vehniän isäntä Bror Karl Johan Schöneman, jonka poika oli puolestaan Muolaan kirkkoherra Gustaf Oskar Schöneman. == Lähteet == ==Aiheesta muualla== *Kuva vänrikki Schönemanin haudasta * "Hauta Perhossa". Unohdetut sankarihaudat kunniaansa! Aloite unohdettujen taistelupaikkojen pelastamiseksi unhon yöstä, Hakkapeliitta, 02.01.1934, nro 1, s. 25, Kansalliskirjaston digitaaliset aineistot Luokka:Vuonna 1781 syntyneet Luokka:Vuonna 1808 kuolleet Luokka:Suomen sota Luokka:Suomalaiset upseerit
Huulihekko

Huulihekko (Aproteles bulmerae) on Papua-Uudessa-Guineassa elävä lepakkolaji. Nisäkäsnimistötoimikunnan ehdotus lajin suomenkieliseksi nimeksi on huulihekko. ==Koko ja ulkonäkö== Täysikokoinen naaras voi painaa 600 grammaa. ==Levinneisyys== Huulihekko löydettiin ensimmäistä kertaa vuonna 1977. Se tunnistettiin 12 000 vuotta vanhoista fossiileista, jotka oli kerätty Papua- Uuden-Guinean Eastern Highlandsin provinssista. Vuonna 1975 niitä löydettiin elävinä Western-provinssista Luplupwintemin luolasta. Paikalliset sanoivat lepakkojen olevan runsaslukuisia. Kahden vuoden kuluttua joku tai jotkut, ilmeisesti metsästäjät, olivat tuhonneet yhdyskunnan. 1980-luvulla lepakkoja ei nähty ja niiden pelättiin kuolleen sukupuuttoon. Vuonna 1993 samasta luolasta löytyi kuitenkin 160 lepakon vahvuinen yhdyskunta. Lajista tiedetään varmuudella vain kaksi melko erillään toisistaan olevaa pientä elinaluetta; toinen on Luplupwintemin luolilla ja toinen Eastern Highlandsin provinssista Crater Mountainin kahdesta luolasta. Näiden välistä on löydetty muutamia luita, jotka ovat tuoreita, joten Papua-Uuden-Guinean harvaanasutussa sisämaassa saattaa olla useampiakin elinalueita. ==Elinympäristö== Lepakot elävät luolissa vuoristojen metsissä noin 1 800-2 400 metrin korkeudessa. ==Ravinto== Hampaiden rakenteista päätellen lajin ravinto koostuu ilmeisesti hedelmistä. ==Lisääntyminen== Lepakko ei ole seksuaalisesti aktiivinen kahden ensimmäisen elinvuotensa aikana eikä ilmeisesti lisäänny vielä kolmantena elinvuotenaan. Poikaset syntyvät huhtikuussa sokeina ja karvattomina. == Lähteet == Luokka:Hedelmälepakot Luokka:Uhanalaiset nisäkkäät Luokka:Äärimmäisen uhanalaiset lajit
Suomen Lehdistö

Suomen Lehdistö on media-alaa käsittelevä aikakauslehti, jota julkaisee Uutismedian liitto. Lehti ilmestyy kahdeksan kertaa vuodessa. Sen neljäs numero on erikoisnumero, joka sisältää muun muassa sanomalehtien myyntilukuja, yhteystiedot, levikit, sekä muita tilastoja. Lehden päätoimittaja on Riikka Virranta. Suomen Lehdistö käsittelee muun muassa media-alan tulevaisuutta, journalismia, uusia ansaintamalleja sekä alan tutkimusta ja kehitystä. Lehti lakkaa ilmestymästä paperille painettuna vuoden 2024 alusta lähtien. Kestotilauksena paperilehden hinta on ollut 112 euroa vuodessa, mutta verkossa sen artikkelit ovat olleet luettavissa ilmaiseksi. Paperiversion vähentyneen kysynnän vuoksi lehti ilmestyy jatkossa vain verkossa ja uutiskirjeinä, paitsi paperisena kerran vuodessa julkaistava tilastonumero. ==Lähteet== == Aiheesta muualla == * Suomen Lehdistön verkkosivut * Uutismedian liitto Luokka:Suomalaiset ammattilehdet
Kokkonevan taistelu

Kokkonevan taistelu käytiin Suomen sodassa 11. heinäkuuta 1808 Ruotsin ja Venäjän keisarikunnan joukkojen kesken Perhossa, Keski-Pohjanmaalla. Edenneitä venäläisiä vastassa olivat everstiluutnantti Otto von Fieandtin komentamat joukot, jotka puolustivat Ruotsin armeijan itäistä sivustaa saarrostukselta. ==Taustaa== Ruotsalaiset olivat siirtyneet Perhoon Siikajoen voiton jälkeen. Von Fieandt lähti kesäkuussa 1808 valtaamaan tiedustelutietojen mukaan vain sadan sotilaan suuruisen joukon puolustamia varastoja Perhossa. Von Fieandtilla oli noin kaksinkertainen joukko venäläisiin verrattuna ja Perhon talonpoikien tuella alue vallattiin 8. kesäkuuta 1808.Suomen sodan historia 1808–1809, s. 125. Tämän jälkeen taistelut jatkuivat Karstulassa ja Perhossa. ==Taistelu== Kokkonevan taistelu käytiin Perhon Kokkonevalla. Fieandt oli järjestänyt joukkonsa noin kahden kilometrin pituiseen linjaan. Linjan oikeassa reunassa oli puolikas pataljoona Turunläänin jalkaväkirykmentistä, vasenta sivustaa suojasi pataljoona Savon rykmentistä. Kenraalimajuri Jankovits antoi venäläisille hyökkäyskäskyn aamuseitsemältä. Hyökkäys kohdistui Fieandtin joukkojen oikeaan sivustaan. Samalla Jankovits oli lähettänyt kolme jääkärikomppaniaa sekä musketööripataljoonan koukkaamaan Fieandtin vasempaan sivustaan. Venäläisten koukkausyritys saatiin pysäytettyä tarkan tykistötulen sekä vastahyökkäyksen avulla. Venäläiset lähettivät kaksi pataljoonaa koukkaamaan Fieandin selustaan, samaan aikaan suomalaisten vasemmalle sivustalle ilmestyi lisää venäläisten reservejä. Fieandtia huoletti enemmän koukkaavat venäläiset kuin vasemmalle sivustalle annettu paine. Tästä syystä hän antoi perääntymiskäskyn klo 15.30 Kokkonevan luoteispuolelle kohti Ukskoskea. Taistelussa von Fieandtin joukoista kaatui 25 ja haavoittui 143. Venäläisten tappiot olivat heidän oman ilmoituksensa mukaan arvioilta kaksinkertaiset. Taistelun jälkeen ruotsalaisjoukot perääntyivät Veteliin, minne sen vahvistukseksi komennettiin eversti Odert Reinhold von Essenin komentama osasto. Seuraava merkittävä taistelu käytiin 21. elokuuta Karstulassa, missä Ruotsin armeijan suomalaisjoukot kärsivät noin 500 sotilaan tappiot kaatuneina ja haavoittuneina. Von Fieandt oli sijoittanut käskyn mukaisesti joukkonsa puolustukseen Karstulaan, mutta venäläiset onnistuivat saartamaan joukot. ==Muuta== Kaatuneiden joukossa oli myös Rautalammin komppanian varusmestari, vänrikki Bror Schöneman, jolle on pystytetty muistomerkki hänen kaatumispaikalleen.Kokkonevan taistelupaikka Muistomerkkiä vaalii Perhon kotiseutuyhdistys. ==Lähteet== * Kokkonevan taistelupaikka (K.H.Renlundin museo) * ===Viitteet=== ==Aiheesta muualla== * Pekka Kemppainen: Suomen sota 200 v * Eskoff antiikkisivut: Suomen sota 1808-1809 * H. W. Claudelin : "Hauta Perhossa". Unohdetut sankarihaudat kunniaansa! Aloite unohdettujen taistelupaikkojen pelastamiseksi unhon yöstä, Hakkapeliitta, 02.01.1934, nro 1, s. 25, Kansalliskirjaston digitaaliset aineistot Luokka:Perho Luokka:Suomen sodan taistelut Luokka:Vuoden 1808 sotahistoria Luokka:Keski-Pohjanmaan historia